Arbejdsnedlæggelsen på Tulip i Aalborg er slut.

Omkring 100 medarbejdere ved Tulip i Aalborg er igen gået i arbejde efter en arbejdsnedlægeglse, der har været siden tirsdag aften. Her nedlagde fabrikkens aftenhold arbejdet i protest på grund af en strid om løn i forbindelse med ændringer i produktionen. Onsdag morgen fulgte dagholdet trop og nedlagde ligeledes arbejdet. Men efter et møde med tillidsmanden torsdag eftermiddag valgte aftenholdet at genoptage arbejdet, og dagholdet gik i arbejde igen fredag morgen, oplyser tillidsmand Kim Hare. - Nu er arbejdet normaliseret, men der er fortsat forhandlinger i gang, og det bliver der arbejdet videre på nu, fortæller Kim Hare.